

**MUNICIPIUL TÎRGU-MUREŞ**

**ROMÂNIA – 540026 Tîrgu-Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

e-mail: secretar@tirgumures.ro www.tirgumures.ro

**Nr. 54.136 din 20 septembrie 2018**

 **ANUNŢ**

Municipiul Tîrgu Mureş, în conformitate cu prevederile art. 7 din Legea nr.52/2003 privind transparenţa decizională în administraţia publică, îşi face publică intenţia de a aproba printr-o **hotărâre** schimbarea denumirii străzii Toplița din municipiul Tîrgu Mureș în strada Martin Luther utca,

Proiectul de hotărâre este publicat, din data de **20 septembrie 2018**, pe site-ul Municipiului Tîrgu Mureş: [**www.tirgumures.ro**](http://www.tirgumures.ro)şi afişat la sediul instituţiei din Tîrgu Mureş, P-ţa Victoriei, nr.3.

Cei interesaţi pot trimite în scris propuneri, sugestii, opinii cu valoare de recomandare, până la data de **30 septembrie 2018**, la sediul Municipiului Tîrgu Mureş sau prin e-mail: **secretar@tirgumures.ro**.

**p. Secretarul Municipiului Tîrgu Mureş,**

**Director executiv D.J.C.A.A.P.L.**

 **Cătană Dianora-Monica**

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÎRGU MUREŞ**

**Nr. 52.989 din 13.09.2018**

**EXPUNERE DE MOTIVE**

**privind schimbarea denumirii străzii Toplița din municipiul Tîrgu Mureș**

**în strada Martin Luther utca**

Anul acesta se împlinesc 500 de ani de la realizarea Reformei Protestante de către Martin Luther. Marele reformator s-a născut în 1483, în Saxonia, la Eisleben. A urmat studiile teologice, la Universitatea din Erfurt şi la cea din Wittenberg, iar în 1512 a obţinut doctoratul şi a devenit profesor de studii biblice.

Convins că mântuirea nu poate fi atinsă decât prin credinţă şi prin graţie divină, Martin Luther a scris „Disputatio pro declaratione virtutis indulgentiarum“, text cunoscut sub denumirea de „Cele 95 de Teze“. Legenda spune că pe 31 octombrie 1517, Martin Luther ar fi bătut în cuie o copie a lucrării pe uşa bisericii Castelului din Wittenberg.

Aceste 95 de teze vor deveni fundamentul Reformei Protestante. Ele au fost distribuite rapid prin tot spaţiul german şi au ajuns până la Roma. Papa Leon al X-lea a emis o bulă papală prin care se hotăra că propunerile lui Luther sunt eretice şi prin care i se ofereau 120 de zile în care să le retracteze. Luther n-a retractat. Pe 17 aprilie, în acelaşi an, Luther a refuzat din nou să le retracteze. În următorul an, Luther a început să lucreze la traducerea Noului Testament în limba germană. A fost unul dintre cele mai ample lucrări ale sale, care a durat 10 ani. Intre timp mişcarea de reformă iniţiată de scrierile sale au luat amploare. Nu mai era doar o cauză teologică, devenise una politică, ducând la scindarea Bisericii Catolice şi la formarea Protestantismului: a schimbat felul de a se raporta la viaţă, la muncă, la comunitatea în care trăiesc şi la familie.

În Transilvania, Reforma, reformatismul, a fost adoptată-însușită de o parte însemnată a maghiarilor şi a germanilor. Un loc aparte în acest sens îl ocupă municipiul Târgu Mureș, unde ponderea celor de confesiune protestantă constituie cea mai mare parte din populația cu limbă maternă maghiară și germană.

In contextul anului aniversar, în acord cu solicitarea enoriașilor Bisericii Evanghelice–Lutherane din Târgu Mureș propunem spre aproape Consiliului Local al Municipiului Târgu Mureș schimbarea denumirii străzii Toplița unde se află Biserica Evanghelică–Lutherană, în „strada Martin Luther – Luther Márton utca”.

 INIȚIATOR: Consilier local municipal Mózes Levente Sándor

**R O M Â N I A proiect**

**JUDEŢUL MUREŞ** INIȚIATOR:

**CONSILIUL LOCAL MUNICIPAL TÎRGU MUREŞ** Consilier local municipal

 Mózes Levente Sándor

**H O T Ă R Â R E A nr. \_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2018**

**privind schimbarea denumirii străzii Toplița din municipiul Tîrgu Mureș**

**în strada Martin Luther utca**

***Consiliul local municipal Tîrgu Mureş, întrunit în şedinţă ordinară de lucru,***

 Văzând Expunerea de motive nr.52.989 din 13.09.2018 prezentată dedl. consilier local municipal Mózes Levente Sándor, **privind schimbarea denumiri străzii Toplița din municipiul Tîrgu Mureș în strada Martin Luther utca,**

 În temeiul prevederilor art. 36 alin.(1) şi (2) lit. „b”, „c” şi „d” alin.(4) lit. „a”, „d” şi „e”, art. 45, alin.(3), art. 76, alin.(4), art. 115alin.(1) lit. „b” din Legea nr. 215/2001 privind administraţia publică locală, republicată, cu modificările şi completările ulterioare;

În conformitate cu prevederile art. 2 lit. „d” din O.G. nr. 63/2002 privind atribuirea sau schimbarea de denumiri, cu modificările și completările ulterioare;

**H o t ă r ă ş t e :**

**Art. 1.** Se aprobă schimbarea denumirii străzii Toplița din municipiul Tîrgu Mureș în strada Martin Luther utca.

**Art. 2.** Ca urmare a modificării denumirii străzii se va actualiza lista nominală cu denumirile străzilor și piețelor din municipiul Târgu Mureș.

**Art. 3.** Schimbarea denumirii străzii, se va realiza cu respectarea art. 3 alin.(1) și art. 5 alin.(1) și (2) din O.G. nr. 63/2002.

**Art. 4.** Cheltuielile legate de confecționarea și montarea plăcuțelor cu denumirea străzii, respectiv cheltuielile legate de schimbarea actelor de identitate vor fi suportate din bugetul local al Municipiului Tîrgu Mureș.

**Art. 5.** Cu aducerea la îndeplinire a prevederilor prezentei hotărâri se însărcinează Executivul Municipiului Tîrgu Mureş, prin Compartimentul Arhitect Şef, Direcţia Economică şi Administraţia Domeniului Public.

**Art. 6.** În conformitate cu prevederile art.19 alin.(1), lit. „e”, din Legea nr. 340/2004, republicată, privind instituţia prefectului şi art. 3 alin.(1) din Legea nr. 554/2004, Legea contenciosului administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

 **Viză de legalitate**

**p. Secretarul municipiului Tîrgu Mureş**

**Director executiv D.J.C.A.A.P.L.**

**Cătană Dianora-Monica**